S nadchádzajúcim letom možno cítite potrebu sa viac hýbať a športovať. Niekto ale nemôže, či už kvôli nedostatku času, chorobe alebo vďaka vysokej nadváhe. Naše krátke cvičenie však zvládne úplne každý.
V piatej časti sa zameriame na ukotvenie v mnohých úrovniach. Stabilitu, dych, pocit istoty a bezpečia. Spojením príjemnej hudby a jednotlivých cvikov uvoľníte okrem tela aj svoje emócie, ktoré sú často hlavnými spúšťačmi mnohých bolestí tela. Precvičíte si jednotlivé kĺby – bedrové, kolenné, členky, kĺby paže a rozhýbete chrbticu. Nezabúdajte svoju pozornosť venovať nielen jednotlivým pozíciám, vďaka ktorým posilníte stred tela a celé svalstvo, ale aj prechodom medzi jednotlivými cvikmi. Tie sú veľmi dôležité, ale často sa na ne zabúda.